***PÁLYÁZATI FELHÍVÁS***

**Berettyóújfalu Város Önkormányzata pályázatot hirdet Berettyóújfaluban működő sportegyesületek és sporttevékenységet végző társadalmi szervezetek 2020. évi támogatására**

**Pályázni a következő témákban lehet:**

***Sportegyesületek esetében:***

A., sportegyesületek működési kiadásai

B., sporteszközök beszerzése

C., utánpótlás-nevelés

D., a pályázó által – az országosan kihirdetett veszélyhelyzetre vonatkozó hatályos rendelkezések betartása mellett – végzett szakmai tevékenység megvalósítása

***Sporttevékenységet végző egyéb társadalmi szervezetek esetében:***

A., társadalmi szervezet működési kiadásai

B., sporteszközök beszerzése

C., a pályázó által – az országosan kihirdetett veszélyhelyzetre vonatkozó hatályos rendelkezések betartása mellett – végzett szakmai tevékenység megvalósítása

**A pályázatok elbírálásának szempontjai:**

**-** NB-s bajnokságban való részvétel, minősített versenyzők száma

- az adott versenyrendszerben való eredményes szereplés,

- az egyesület aktív, tevékenységarányos taglétszáma

- az utánpótláskorú csapatok, versenyzők száma

- sportesemények nézettsége

- tömegsport-események résztvevőinek száma, aktivitása

- társadalmi szervezet működési kiadásainak összetétele

A pályázatokat kizárólag a felhívás mellékleteként közzétett – a 25/2015. (XI. 27.) önkormányzati rendelet 1. melléklete alapján elkészített – pályázati adatlapon lehet benyújtani. Egy pályázó csak egy adatlapot nyújthat be.

**A pályázat kiírója nem támogatja:** A pályázaton elnyert összeg, versenyzők jutalmazására történő kifizetését, illetve egyéb személyi kifizetéseket.

**A pályázati cél megvalósításának időtartama:**

2020. január. 1. **–** 2020. december 31.

1. **Sportegyesületen belüli több szakosztály esetén szakosztályonként lebontva kérjük az igényelt támogatási összeg meghatározását.**

A pályázatokat egy eredeti példányban kérjük benyújtani a

Berettyóújfalui Polgármesteri Hivatalba

(4100 Berettyóújfalu, Dózsa György u. 17–19. fsz. – Polgármesteri Kabinet).

**A borítékon kérjük feltüntetni:** **Sportpályázat – 2020.**

**A pályázatokat benyújtási határideje: 2020. július 17. (péntek) 14.00 óra.**

A beérkezett pályázatokat – a Szervezeti és Működési Szabályzatról szóló 4/2015. (II. 27.) önkormányzati rendelet 2. számú mellékletének 1./ pontjában rögzített hatáskörében eljárva, az államháztartáson kívüli forrás átadásáról és átvételéről szóló 25/2015. (XI. 27.) önkormányzati rendelet 4. §-ában foglaltak szerint – Berettyóújfalu Város Önkormányzata Képviselő-testületének Humánpolitikai Bizottsága bírálja el.

**Alapítványi pályázók** esetében a Humánpolitikai Bizottság a támogatásra vonatkozóan csak javaslatot tesz, az arra vonatkozó döntést a képviselő-testület hozza meg.

A támogatottak a támogatási összeggel **2021. január 31-ig kötelesek elszámolni**. Az elszámolás részletszabályait a támogató a támogatási megállapodásban rögzíti.

A nyomtatványok letölthetők a [www.berettyoujfalu.hu](http://www.berettyoujfalu.hu/) honlap **Helyi pályázatok** menüpontjából.

Berettyóújfalu Város Önkormányzata